Runollinen sanomalehden tilaus
Kuulin huonoja huhuja,
 Ikäviä uutisia
 Ettei taiakkaan Tapio
 Enään eistyä elolle
 Vuoen alkavan ajaksi.
 Mut ei ollutkaan tosia,
 Tosi syitten syytämiä,
 Kosk on tuuminut Tapio,
 Itse ukko ilmoitellut
 Että jaksaapi jalosti,
 Ehkä ennistä enempi,
 Kuletella kuulumiset
 Sekä seu’uilta omilta
 Että mailta vierahilta.
 Kuules kultainen Tapio,
 Metsän haltia havaitse!
 Tule minunki tupaani,
 Kule kautta kammarini;
 Vaik on tupani tuhoinen
 Aivan ahdas kammarini,
 On siellä sijaa sinulle
 Sekä lämpöä lähellä.
 En tosin sinulle tai’a
 Tehä paljon palvelusta:
 Lamput laittelen eteesi,
 Kyhäelen kynttilöitä,
 Että voisit valoisasti
 Ilmoitella uutisesi
 Minun mieleni hyväksi,
 Kaiken rahvahan ratoksi.

L[udvig]. G[abriel]. [Kiljander]

Lähde: Tapio 28.12.1887.

Ludvig Gabriel Kiljander
Runot
Tapio
1887